O studentă a fost violată în noaptea de 19 spre 20 octombie, în jurul orei 3.00, pe aleea care trece prin fața Facultății de Geografie și duce spre campusul Hașdeu.

Procurorii clujeni l-au reținut pe Robert Adrian Mayer, 21 de ani, suspect de comiterea acestui viol. Procurorii susțin că acesta și-a urmărit victima, a strâns-o de gât și a imobilizat-o la pământ, după care a întreținut relații sexuale cu ea. Robert Adrian Mayer este originar din Bistrița, iar victima din Brașov, scrie Clujust.ro.

Agresorul a fost arestat pentru 30 de zile.

Aleea pe care s-a produs violul este cea care pornește de pe strada Clinicilor și urcă spre campus, fiind folosită zi și noapte de mii de studenți.

Acest incident ridică încă o dată problema siguranței în Cluj-Napoca și lipsa de reacție preventivă a autorităților.